NOK ร่วงหนัก! เหตุ ตลท.จับเข้า Cash Balance วันนี้
NOK ร่วงหนัก! เหตุ ตลท.จับเข้า Cash Balance วันนี้ ขณะที่บริษัทเผยยังไม่มีพัฒนาการใดๆที่ยังไม่เปิดเผยแก่ ตลท. ล่าสุด ณ เวลา 10.12 น.ราคาอยู่ที่ 8.25 บาท ลบ 0.55 บาท หรือ 6.25% มูลค่าการซื้อขาย 21.62 ล้านบาท
7 มิ.ย. 2559

ผู้สื่อข่าวรายงานว่า ราคาหุ้น บริษัท สายการบินนกแอร์  จำกัด (มหาชน) หรือ NOK ณ เวลา 10.12 น.ราคาอยู่ที่ 8.25 บาท ลบ 0.55 บาท หรือ 6.25% มูลค่าการซื้อขาย 21.62 ล้านบาท  โดยเปิดตลาดที่ 8.30 บาท ต่ำสุดที่ 8.20 บาท สูงสุดที่ 8.40 บาท
โดยวันนี้ ตลท. ประกาศให้หลักทรัพย์ NOK เข้าข่ายมาตรการกำกับการซื้อขาย Cash Balance เริ่มตั้งแต่ 7 -27 มิ.ย.59 ทั้งนี้ ชี้แจงว่าบริษัทไม่มีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป ขณะที่บริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย
 